Woord-Skatte Gemyn op Tsumeb: TSUMEB BESLUIT OOK
Hier is die besluit van die kerkraad van die NGK TSUMEB wat geneem is in reaksie op die Algemene Sinode se besluite rondom homoseksualiteit wat soveel onmin veroorsaak.
1. Ons die kerkraad van die NG Kerk Tsumeb distansieer onsself in die sterkste moontlike taal van die Algemene Sinode van 2015 se besluite oor selfdegeslagverhoudings.
2. Ons verwerp die gesag en besluite van die Algemene Sinode in soverre dit bots met die Woord van God, want ons moet aan God meer gehoorsaam wees as aan mense.
3. Ons betreur die teologiese verwarring en morele verval in die NG Kerk en haar teologiese fakulteite wat die groeibodem is van onbybelse besluite en praktyke soos hierdie.
4. Ons doen ‘n baie ernstige beroep op die Ring van die Noorde en die Namibiese Sinode om ‘n ondubbelsinnige Bybelse standpunt in te neem rakende die hele kwessie van selfdegeslagverhoudings.
5. Ons herbevestig ons standpunt oor selfdegeslagverhoudings soos wat ons dit reeds in ons ope brief aan die Namibiese afgevaardigdes na die Algemene Sinode geformuleer het. (Sien Bylaag A)
1.Die Kerkraad van die NG Kerk Tsumeb is bewus daarvan dat die omstrede kwessie van selfdegeslagverhoudings by die komende sitting van die Algemene Sinode onder bespreking sal kom. Ons het veral ook met verbystering en skok kennis geneem van Beskrywingspunt B15 wat volgens ons radikaal van alle Skrifnorme afwyk en nie eens op ‘n sinodale agenda hoort nie. Indien genoemde beskrywingspunt aanvaar sou word, voorsien ons skrikwekkende gevolge vir die kerk.
2.Die kerkraad wil dit graag onder die aandag van ons Namibiese afgevaardigdes bring dat hierdie aangeleentheid vir ons ‘n saak van baie groot erns is. Daarom wil ons die onderstaande as nederige getuienis lewer oor hoe ons die saak van homoseksualiteit in die lig van die Skrif (probeer) verstaan:
Homoseksuele moet opgeroep word tot geloof en bekering soos alle ander sondaars. Dit sluit aan wat reg aan die begin gesê is. Sondaars moet nie weg gewens of gehaat word nie, maar met liefde en erns tot bekering geroep word. (As die kerk nou homoseksuele verbintenisse gaan goedpraat of selfs wil, ontneem ons hulle in ‘n sin die voorreg van bekering.)
Die implikasie is mos baie duidelik God is in staat om alle tipe sondaars te red, ook homoseksuele. Hulle WAS so...
Die kerk van Jesus kan ‘n selibate leefstyl aan gebrokenes op hierdie terrein voorhou as ‘n heerlike manier om Christus se liefde te ervaar en toewyding aan Hom aan die wêreld te demonstreer! Dit blyk dat nie alle homoseksuele wat gered word, so herstel van selfde geslag aangetrokkenheid dat hulle ‘n huwelik kan sluit nie! Dit beteken nie dat hulle tweedeklas Christene hoef te wees nie. Die ongetroude staat is nie iets negatief volgens die Bybel nie. Dit kan die geleentheid skep vir ‘n standaard van diens en toewyding wat vir getroudes nie altyd moontlik is nie!
3.Ten slotte wil ons as kerkraad baie ernstig by ons Namibiese afgevaardigdes pleit om ‘n duidelik Bybelse standpunt in te neem, terwyl ons julle die wysheid en seën van die Here toewens.
geplaas deur Johannes de Koning om 12:20
Sleutelwoorde: Namibiese sinode, NG Kerk Tsumeb, Selfdegeslagverhoudings
Koos Greeff 18 Oktober 2015 12:58
Dankie Tsumeb. Mag baie gemeentes jul voorbeeld volg
Johannes de Koning 18 Oktober 2015 14:13
Dankie broer Koos, elke stukkie ondersteuning, help en bemoedig God se kinders!
Henrietta 18 Oktober 2015 19:41
Innige dank en waardering aan Tsumeb! Mag vele julle volg en ons Hemelse Vader julle krag gee - ek glo die aanslag gaan vel wees.
Jimmy Meyer 18 Oktober 2015 22:01
'n Ondubbelsinnige en Bybelse reaksie Tsumeb! Baie dankie vir jul getrouheid aan die evangelie van onse Here Jesus Christus! Mag die Here julle vertroue in Hom gee in die dae wat kom. En mag jul getuienis ander sterk om self standpunt te neem. O, mag die Here herlewing gee!
Koos 19 Oktober 2015 07:24
Ons is die Here dankbaar vir die getuienis waartoe Hy julle roep. Mag julle die reformasiepad in vrymoedigheid enduit stap.
Francoinette 19 Oktober 2015 15:20
Kosbaar. Dit behoort elke mens wat dit lees, te vul met dankbaarheid oor God se wonderbare genade in JESUS!..SY genade het 'n dubbel kuur..om ons te bevry van die vloek, die smet en houvas /slawerny van die sonde (Rom.6)..en ons die wonderlike honger na geregtigheid te gee..omdat ons HARTE gevul is met die GEES van Christus, wat LEWE gee..Rom.8:8-10. Mag ons een en elkeen nie terugdeins om mense te lei na genesing van ons sondige natuur nie..Jesus waarborg Hy sal NIEMAND wegwys wat opreg tot Hom nader nie.(Jh 6; Jak.4; Heb.11:6).En die feit dat iemand 'n sondaar aanspreek, soos Nathan vir Dawid, moet jou laat besef..die HERE is besig om jou te trek..Slaan ag op Sy oproepe..gaan drink uit Sy fontein!
Reino Meyer 18 Oktober 2016 16:21
Kosbaar Johannes en Tsumeb N.G. Kerk!!! Dankie vir jul getrouheid aan God ons Vader. Die Gees lei en genees. Vergifnis is by Jesus Christus en ek eer jul standpunt en waarvoor jul staan. Mag alle oe geopen word en mag jul ryklik geseen wees in jul kerk waar ware en waaragtige woord verkondig word. Dankie Johannes vir jou algehele gehoorsaamheid en onderskeiding vir dit wat voor God en nie mense, reg is.
Dr Chris Saayman 03 November 2016 18:23
AMEN op elke woord!!